Hergo Tasuja

Hergo Tasuja (sündinud 20. oktoobril 1986 Tubalas) on Eesti omavalitsustegelane ja kogukonnaaktivist. Ta on alates 25. novembrist 2021 Hiiumaa vallavanem.

Ta oli alates 1. oktoobrist 2020 kuni 25. novembrini 2021 Hiiumaa vallavanema kohusetäitja. Aastatel 2017–2020 oli ta Emmaste osavallavanem.

 Haridus 
Hergo Tasuja on õppinud Palade Põhikoolis ja Noarootsi Gümnaasiumis. Ta on lõpetanud Tallinna Ülikooli ajaloo ja ühiskonnaõpetuse õpetaja erialal ja Tallinna Ülikooli Haapsalu kolledži inglise keele õpetaja erialal.

Ta on õpetanud Emmaste Põhikoolis ajalugu ja kehalist kasvatust ning tegutsenud jalgpallitreenerina.

 Poliitiline tegevus 
Hergo Tasuja kuulus aastatel 2004–2006 erakonda Res Publica, seejärel kuni juunini 2015 Isamaa ja Res Publica Liitu. Ta oli alates 2013. aasta detsembrist erakonna Hiiumaa piirkonna juht.Helja Kaptein: "Isamaaliitlasi juhib Hergo Tasuja." Hiiu Leht 10. jaanuar 2014. Alates 2016. aastast on Hergo Tasuja Sotsiaaldemokraatliku Erakonna liige. Hergo Tasuja andmed Inforegistris.

Hergo Tasuja kandideeris 2009. aasta kohaliku omavalitsuse volikogude valimistel Pühalepa vallas, kogus 33 häält ega osutunud volikokku valituks.2009. aasta Pühalepa valla valimistulemused. 2013. aasta kohaliku omavalitsuse volikogude valimistel kogus ta Emmaste vallas 41 häält ja pääses volikokku.2013. aasta Emmaste valla valimistulemused. 2017. aasta kohaliku omavalitsuse volikogude valimistel kogus ta Hiiumaa valla Emmaste osavallas 153 häält ja pääses Hiiumaa valla volikokku.2017. aasta Hiiumaa valla valimistulemused.. 2019. aasta Riigikogu valimistel kandideeris ta valimisringkonnas nr 5, kogus 208 häält ega osutunud valituks. 2021. aasta kohaliku omavalitsuse volikogude valimistel kogus ta 437 häält.2021. aasta kohalike omavalitsuste valimiste tulemused. 2025. aasta kohaliku omavalitsuse volikogude valimistel kogus ta 438 häält.2025. aasta kohalike omavalitsuste valimiste tulemused.

 Kogukondlik tegevus 
Tasuja on Kaitseliidu liige. Ta oli Noorte Kotkaste Hiiumaa malevkonna pealik ja 2009. aastast Hiiu maakonna noortekogu Ankur juhatuse esimees. Hiljem hakkas ta pidama Hiiumaa spordiblogi. Hergo Tasuja nimetati 2014. aastal Hiiu maakonna aasta vabatahtlikuks.

Tasuja artikleid on avaldatud ajalehes Hiiu Leht.

 Viited 

 Välislingid 
 Hergo Tasuja blogi

Kategooria:Eesti omavalitsustegelased
Kategooria:Eesti õpetajad
Kategooria:Kaitseliidu Lääne maleva liikmed
Kategooria:Sündinud 1986